《挽沈学士度》
明代·曹义

八哀年高雪满簪，仙游一梦竟沉沉。草麻几对西清月，润笔多颁内帑金。

蕙帐夜空孤鹤怨，薇垣春去落花深。海棠依旧栖灵鹊，宁得重来听好音。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。